585 


□2000632501020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 63 


25 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Αμιγούς Δημοτικής Επιχείρησης με την επω¬ 


νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ & ΚΑΘΑΡΙΟΤΗΤΑΣ ΤΡΟΙΖΗΝΑΣ». 1 

Σύσταση Νομικού Προσώπου με το όνομα «ΔΗΜΟΤΙ¬ 
ΚΑ ΓΥΜΝΑΣΤΗΡΙΑ-ΓΗΠΕΔΑ». 2 


Τροποποίηση της 08/ΔΤΑ/4249/1998 απόφασης 
(ΦΕΚ 782/τ.Β'/29.7.1998), για σύσταση ιδίου Νο¬ 
μικού Προσώπου με την επωνυμία «Κέντρο Νεό¬ 
τητας - Αθλητισμού» του Δήμου Αρτέμιδος Αττι¬ 


κής. 3 

Σύσταση Νομικού Προσώπου στην Κοινότητα Βαρνά¬ 
βα Ν. Αττικής με την επωνυμία «Παιδικός Σταθμός 
Κοινότητας Βαρνάβα». 4 

Σύσταση Νομικού Προσώπου στο Δήμο Αχαρνών Ν. 
Αττικής με την επωνυμία «67η Σχολική Επιτροπή 
Δήμου Αχαρνών» του Νομού Αττικής. 5 


Σύσταση Νομικού Προσώπου στο Δήμο Ελευθερών Ν. 
Καβάλας, με την επωνυμία «Ενιαία Σχολική Επιτρο¬ 
πή 1ου και 2ου Νηπιαγωγείου Ν. Περάμου», έδρας 
Δήμου Ελευθερών. 6 


Σύσταση Νομικού Προσώπου στο Δήμο Ελευθερών Ν. 
Καβάλας, με την επωνυμία «Σχολική Επιτροπή Δη¬ 
μοτικού Σχολείου δ.δ. Ν. Περάμου», έδρας Δήμου 
Ελευθερών. 7 

Συγχώνευση Νομικών Προσώπωντου Δήμου Ελίμειας 
με την επωνυμία «Δημοτικοί Παιδικοί Σταθμοί Δή¬ 
μου Ελίμειας». 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην απόφαση τροποποίη¬ 
σης του Οργανισμού Ν.Α. Πρέβεζας. 9 


ΑΠΟΦΑΣΕΙ Σ 

Αριθ. 07/ΔΤΑ/7172 (1) 

Σύσταση Αμιγούς Δημοτικής Επιχείρησης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ & ΚΑΘΑΡΙΟΤΗΤΑΣ ΤΡΟΙΖΗΝΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 1 του Ν. 1069/80. 

2. Τις διατάξειςτου άρθρου 277του Π.Δ. 410/95. 

3. Τις διατάξειςτου άρθρου 5 παρ. 3του Ν. 2307/95. 

4. Το Ν. 2503/97 «Διοίκηση, Οργάνωση, Στελέχωση της 
Περιφέρειας, ρύθμιση θεμάτων για την Τοπ. Αυτ/ση και 
άλλες διατάξεις. 

5. Την 1/2001 απόφαση του Δημοτικού Συμβουλίου 
Τροιζήνας. 

6. Την από 24.4.2001 έκθεση αξιολόγησης της οικονο¬ 
μοτεχνικής μελέτης που συντάχθηκε για τη σύσταση Δη¬ 
μοτικής Επιχείρησης στην Τροιζήνα με την επωνυμία « Δη¬ 
μοτική Επιχείρηση Ύδρευσης - Αποχέτευσης & Καθαριό¬ 
τητας Τροιζήνας, αποφασίζουμε: 

Α. Συστήνουμε στην Τροιζήνατου Νομού Αττικής Αμιγή 
Δημοτική Επιχείρηση με την επωνυμία «Δημοτική Επιχεί¬ 
ρηση Ύδρευσης - Αποχέτευσης & Καθαριότητας Τροιζή¬ 
νας». 

Η δημοτική Επιχείρηση είναι Νομικό Πρόσωπο Ιδιωτι¬ 
κού Δικαίου με κοινωφελή χαρακτήρα και διέπεται ως 
προς τη διοίκηση, οργάνωση, εκτέλεση, λειτουργία και 
συντήρηση των έργων της αρμοδιτότητάς της καθώς και 
τις πηγές χρηματοδότησής της από τις διατάξεις του Ν. 
1069/1980 «περί κινήτρων δια την ίδρυσιν επιχειρήσεων 
υδρεύσεως και αποχετεύσεως». 

Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/ 
1980). 

Έδρα της επιχείρησης είναι ο Δήμος Τροιζήνας του Νο¬ 
μού Αττικής (άρθρο 1 παρ. 3 του Ν. 1069/1980). 

Περιοχή αρμοδιότητας της επιχείρησης είναι η διοικητι¬ 
κή περιφέρεια του Δήμου Τροιζήνας Αττικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3του Ν. 1069/1980), όπως ισχύ¬ 
ει. 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέστηκαν ή θα εκτελε- 
σθούν με βάση εγκεκριμένες μελέτες , όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακάθαρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλουν άμεσα ή έμμεσα στο 
δίκτυο, καθώς και επίσης και οι μονάδες επεξεργασίας 
πόσιμου ύδατος και υγρών αποβλήτων και τα παραχω- 
ρούμενα σ’ αυτή μηχανήματα και ο εξοπλισμός του τομέα 
καθαριότητας (άρθρο 8 παρ. 1 Ν. 1069/1980). 

Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία από της 1ης Ιανουάριου του επόμενου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. Ιεδ. α'και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεων έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
Ιεδ. ια'και13Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και το άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ.ε'Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ, 
στ'Ν. 1069/1980). 

ζ. Η αξία ύδατος που καταναλώνεται (άρθρο 10 παρ. εδ 
ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1. εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα, έργων (άρθρο 10 παρ.1 εδ. ι' Ν. 1069/1980). 

ια. Οι πρόσοδοι από την περιουσία, ή το τίμημα, απάτην 
εκποίηση αυτής (άρθρο 10 παρ. 1 εδαφ. ιβ'Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/1995). 

ιδ. Κάθε άλλο έσοδο που τυχόν θα προβλεφθεί με νεό¬ 
τερο νόμο που αντικαθιστά ή τροποποιεί τον 1069/1980. 


Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από 5 μέλη τα οποία ορίζονται μαζί με 
τους αναπληρωτέςτους από το Δημοτικό Συμβούλιο. Από 
τα μέλη αυτά, 3 είναι αιρετοί εκπρόσωποι του Δήμου 1 εκ 
των οποίων το ένα προέρχεται από τη μειοψηφία. 

Ένα (1) είναι εκπρόσωπος κοινωνικού φορέα ή είναι δη¬ 
μότες ή κάτοικοι του Δήμου Τροιζήνας που έχουν πείρα ή 
γνώσεις σχετικές με το αντικείμενο της επιχείρησης. 

Ένα (1) εκπρόσωπος των εργαζομένων στην επιχείρη¬ 
ση σε περίπτωση που αυτή απασχολεί περισσότερους 
από είκοσι εργαζομένους, στο Διοικητικό Συμβούλιο με¬ 
τέχει ένας εκπρόσωπός τους και μειώνεται κατά ένα ο 
αριθμός (των δημοτών ή κατοίκων). 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/1980 και 278 Π.Δ. 
410/95). 

3. Η θητεία, του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφ. Υπ. 
Εσωτερικών ΦΕΚ.244/Β'). 

4. Ο πρόεδρος, του Διοικητικού Συμβουλίου και σε πε¬ 
ρίπτωση απουσίας ή κωλύματος αυτού, ο Αντιπρόεδρος 
εκπροσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρα 5 παρ. 4 Ν. 1069/80). 

Β. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
ΤΡΟΙΖΗΝΑΣ, ύψους (1.000.000) δρχ. για το οικονομικό 
έτος 2001. 

Η απόφαση αυτή να δημοσιευθεί στην Εφημερίδα της 
Κυβερνησεως. 

Πειραιάς, 27 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/16926 (2) 

Σύσταση Νομικού Προσώπου με το όνομα «ΔΗΜΟ¬ 
ΤΙΚΑ ΓΥΜΝΑΣΤΗΡΙΑ - ΓΗΠΕΔΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ' 231). 

3) Την αριθμ. 162/2001 απόφαση του Δημοτικού Συμ¬ 
βουλίου Περάματος, αποφασίζουμε: 

Συστήνουμε στο Δήμο Περάματος Νομικό Πρόσωπο με 
την επωνυμία «ΔΗΜΟΤΙΚΑ ΓΥΜΝΑΣΤΗΡΙΑ - ΓΗΠΕΔΑ». 

Άρθρο 2 
Σκοπός 

Σκοπός του Ν.Π. «Δημοτικά Γυμναστήρια - Γήπεδα» Δή¬ 
μου Περάματος είναι η λειτουργία Γυμναστήριων και γη¬ 
πέδων και αναλυτικότερα: 

1. Ανάπτυξη του μαζικού Αθλητισμού (Εργασιακός, Πα¬ 
νεπιστημιακός, Στρατιωτικός, Σχολικός κ.λ.π.). 

2. Να μπορεί να δίνει σε όλους την ευκαιρία να συμμε¬ 
τέχουν σε Αθλητικές δραστηριότητες που αρμόζουν στα 
ενδιαφέροντα και στις δυνατότητές τους. 

3. Η ψυχαγωγία και η αναβάθμιση του πολιτιστικού και 
αθλητικού επιπέδου. 

Άρθρο 3 

Διάρκεια 

Η διάρκεια του Ν.Π. «Δημοτικό Γυμναστήριο - Κλειστό 
Γυμναστήριο Κλειστό Γυμναστήριο Ν. Ικονίου» είναι αόρι¬ 
στη. Καταργείται μόνο με Απόφαση του Δημοτικού / Κοι¬ 
νοτικού Συμβουλίου και πράξη του Γ.Γραμματέα της Πε¬ 
ριφέρειας, που δημοσιεύεται στην εφημερίδα της Κυβερ- 
νήσεως. 

Άρθρο 4 
Περιουσία 

Στην κυριότητα του Νομικού Προσώπου περιέχονται 
σύμφωνα με το Ν. 2880/2001 κάθε εμπράγματο ή άλλο δι¬ 
καίωμα, κυριότητα επί κινητών και ακινήτων του Δημοσί¬ 
ου που χρησιμοποιούνταν από τα υφιστάμενα Νομικά 
πρόσωπα, δηλαδή: Δημοτικό Γ υμναστήριο - Κλειστό Γ υ¬ 
μναστήριο, Κλειστό Γυμναστήριο Ν. Ικονίου, για την εκ¬ 
πλήρωση του σκοπού του. Σε περίπτωση κατάργησηςτου 
Νομικού προσώπου για τα ως άνω δικαιώματα, εφαρμό¬ 
ζονται αναλόγως οι διατάξεις του άρθρου 201 του Π.Δ. 
410/95. 

Πόροι 

Οι πόροι του Νομικού προσώπου είναι: 

- Ετήσια επιχορήγηση του Δήμου, της Γ.Γ.Α. (ή άλλου 
φυσικού ή Νομικού προσώ που κλπ). 

- Μισθώματα από ακίνητα (πχπου έχουν μεταβιβαστεί 
στο ΝΠ). 

- Εισφορές, δωρεές, κληρονομιές, κληροδοσίες. 

- Εισπράξεις από αντίτιμο υπηρεσίας, διαφημίσεις κλπ. 

Άρθρο 5 

Διοίκηση 

Το Νομικό πρόσωπο «Δημοτικά Γ υμναστήριο - Γ ήπεδα» 
διοικείται από 9μελές Διοικητικό Συμβούλιο με ισάριθμα 
αναπληρωματικά μέλη του οποίου η σύνθεση έχει ως 
εξής: 

1. Πρόεδρος είναι ο εκάστοτε Δήμαρχος του Δήμου Πε¬ 
ράματος ή άλλο μέλος αιρετό ή μή που ορίζεται από τον 
Δήμαρχο. Τα λοιπά μέλη είναι Δημοτικοί Σύμβουλοι ή κά¬ 
τοικοι ή Δημότες του Δήμου με ανάλογη επαγγελματική 
εμπειρία ή κοινωνική δράση με ειδικές γνώσεις, που μαζί 
με τους αναπληρωτές τους θα ορίζονται από το Δημοτικό 
Συμβούλιο στην αρχή κάθε Δημοτικής περιόδου και για 
όλη την Δημοτική περίοδο. 

Η θητεία του Δ.Σ. ορίζεται με το παρόν ότι είναι 4ετής. 

ΤοΔ.Σ. φροντίζει για την επιτυχία του σκοπούτου Νομι¬ 
κού Προσώπου, διαχειρίζεται την περιουσία του και γενι¬ 
κά τα συμφέροντά του και διοικεί, εποπτεύει και ελέγχει 
όλη την λειτουργία του, που καθορίζουν οι σχετικές δια¬ 
τάξεις του Δ.Κ.Κ. όπως ισχύουν κάθε φορά για τα «Δημο¬ 
τικά ή Κοινοτικά Νομικά Πρόσωπα» καθώς και τα Π.Δ. και 
οι Υ.Α. που εκδίδονται σε εκτέλεσή τους. 


Το Δ.Σ. μπορεί με απόφασή του να αναθέσει σε μέλη του 
την επιμέλεια ορισμένων τομέων της δραστηριότητάς 
του, καθώς επίσης και να συστήνει επιτροπές στις οποίες 
μπορεί να συμμετέχουν και ιδιώτες εθελοντές που δεν εί¬ 
ναι μέλη του, με σκοπό την καλύτερη επιδίωξη του σκο¬ 
πού του Νομικού Προσώπου. 

Για την παρούσα Δημοτική περίοδο τα μέλη του Δ.Σ. θα 
είναι: 

Δημόπουλος Κων/νος (Πρόεδρος 
Γ ιάννος Οδυσσέας 
Μ ο νέος Κων/νος 
Αναγνωστάκης Δημήτρης 
Βαφειόπουλος Δημήτρης 
Γ ιακουμής Γ εώργιος 
Παπαδόγκωνας Κων/νος 
Λώλης Γ εώργιος 
Μαγγιώρος Μανώλης 
Και αναπληρωματικοί οι: 

Καρινόπουλος Γεώργιος 
Καρδαράς Γ ιάννης και 
Μακρόγλου Γ ιάννης 

Άρθρο 6 
Λειτουργία 

Το ΔΣ συνεδριάζει ύστερα από πρόσκληση του Προέ¬ 
δρου και υπάτην Προεδρία του. 

Ο Πρόεδρος μπορεί να συγκαλεί το ΔΣ και όποτε θεω¬ 
ρεί ότι αυτό επιβάλλεται ή όταν ζητηθεί από την πλειοψη- 
φία των μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Όταν ο Πρόεδρος απουσιάζει η κωλύεται αναπληρώνε¬ 
ται από τον Αντιπρόεδρο. 

Τα πρακτικά των συνεδριάσεων του Δ.Σ. και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 
Πρόεδρο. Τηρούνται δε, με την φροντίδα και την ευθύνη 
του Γ ραμματέα του ΔΣ και υπογράφονται από αυτόν και 
τον Πρόεδρο, καθώς και από όλα τα μέλη του ΔΣ που με¬ 
τείχαν στην συνεδρίαση, κατά την αρχή της επόμενης συ¬ 
νεδρίασης αυτού, όπου γίνεται η επικύρωση, ύστερα από 
ανάγνωσή τους. 

Το ΔΣ βρίσκεται σε απαρτία εφόσον είναι παρόντες το 
ήμισυ του αριθμού των μελών πλέον ενός, συμπεριλαμ¬ 
βανομένου και του Προέδρου. 

Σε περίπτωση κένωσης θέσης μέλους του ΔΣ καλείται 
αναπληρωματικό μέλος με την σειρά του ορισμού των 
αναπληρωματικών μελών. 

Άρθρο 7 
Εκπροσώπηση 

Το «Νομικό Πρόσωπο Δημοτικά Γυμναστήρια - Γήπε¬ 
δα» εκπροσωπείται ενώπιον των πόσης φύσεως και δι¬ 
καιοδοσίας Δικαστηρίων και Δημοσίων και Διοικητικών εν 
γένει αρχών, καθώς και στις συναλλαγές του με φυσικά 
και Νομικά πρόσωπα από τον Πρόεδρο του Δ.Σ.,τον 
οποίο όταν απουσιάζει ή κωλύεται τον αντικαθιστά ο 
Αντιπρόεδρος. 

Άρθρο 8 

Αρμοδιότητες του Προέδρου 

Ο ΠρόεδροςτουΔ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προΐσταται στις 
υπηρεσίες του και ασκεί την γενική εποπτεία και τον έλεγ¬ 
χο της λειτουργίας του. Εκπροσωπεί το «Νομικό Πρόσο- 
πο» όπως αναφέρεται στο προηγούμενο άρθρο και φρο¬ 
ντίζει για τα συμφέροντα αυτού, σύμφωνα με τις διατά¬ 
ξεις των νόμων και του παρόντος Οργανισμού και με τις 
αποφάσεις του Δ.Σ. 

Παραγγέλλει μαζί με το Δ.Σ. την πληρωμή των εξόδων 
του προϋπολογισμού και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται. 

Στα Δημοτικά και Κοινοτικά Νομικά Πρόσωπα και του 
παρόντος Οργανισμού. 

Εισηγείται στο Δ.Σ τα θέματα που πρέπει να συζητη¬ 
θούν και να ληφθούν πάνω σ’ αυτά αποφάσεις και εκτελεί 
αυτές. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με τον Γραμματέα. 

Άρθρο 9 
Κανονισμός 

Με απόφαση του Δημοτικού / Κοινοτικού Συμβουλίου, 
που εγκρίνεται από τον Γ.Γ. Περιφέρειας, συντάσσεται ο 
κανονισμός λειτουργίας του Νομικού Προσώπου. 

Μέχρι την δημοσίευση της ως άνω απόφασης στην 
Εφημερίδα της Κυβερνήσεως το Νομικό Πρόσωπο συνε¬ 
χίζει να λειτουργεί σύμφωνα με τον υφιστάμενο κανονι¬ 
σμό λειτουργίας. 

Άρθρο 10 

Οικονομική Διαχείριση 

Εφαρμόζονται αναλογικά οι διατάξεις που ισχύουν 
στους Δήμους. 

Εφόσοντο Νομικό Πρόσωπο επιχορηγείται από το Κρά¬ 
τος, η επιχορήγηση αυτή εγγράφεται χωριστά, στα έσο¬ 
δα του προϋπολογισμού. Αν αυτή παρέχεται στο Νομικό 
Πρόσωπο για την εκπλήρωση ειδικού σκοπού, εγγράφε- 
ται αντίστοιχη πίστωση για το σκοπό αυτό ιδιαιτέρως στα 
έξοδα του προϋπολογισμού. 

Άρθρο 11 

Προϋπολογισμός - Απολογισμός 

Ο προϋπολογισμός - απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου, η οποία υπόκειται στον έλεγχο των πράξεων των Δη¬ 
μοτικών και Κοινοτικών Συμβουλίων, σύμφωνα με τις εκά- 
στοτε ισχύουσες διατάξεις. 

Άρθρο 12 

Εκτέλεση έργων - Προμήθειες 

Γίνονται από το Νομικό Πρόσωπο πάντα, σύμφωνα με 
τις ισχύουσες κάθε φορά διατάξεις περί προμηθειών και 
εκτέλεσης έργων των ΟΤΑ. 


Άρθρο 13 
Τελική Διάταξη 

Για κάθε άλλη λεπτομέρεια που δεν προβλέπεται στην πα¬ 
ρούσα, εφαρμόζονται οι αντίστοιχες διατάξεις του ν. 2880/01 
και του άρθ. 203 του Π.Δ. 410/95 και ρυθμίζεται με απόφαση 
του Δημοτικού ,ύστερα από αιτιολογημένη πρόταση του Δι¬ 
οικητικού Συμβουλίου του «Νομικού Προσώπου Δημοτικά 
Γυμναστήρια - Γήπεδα» και στηριζόμενη στον Νόμο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Περάμα¬ 
τος ύψους 8.300.000 δρχ. για το τρέχον έτος και για τα 
επόμενα έτη 28.900.000 δρχ. για κάθε χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Δεκεμβρίου 2001 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-*- 

Αριθ. 08/Δ.Τ.Α./23820 (3) 

Τροποποίηση της 08/ΔΤΑ/4249/1998 απόφασης (ΦΕΚ 
782/τ.Β'/29.7.1998), για σύσταση Νομικού Προσώπου 
με την επωνυμία «Κέντρο Νεότητας - Αθλητισμού» του 
Δήμου Αρτέμιδος Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95. 

2. Τις ρυθμίσεις του άρθρου 29 Α Ν. 1558/85 που προ¬ 
στέθηκε με το άρθρο 27 Ν. 2081/92, σχετικά με την υπο¬ 
χρέωση αναγραφής κάλυψη δαπάνης που συνεπάγεται η 
έκδοση κάθε κανονιστικής διάταξης. 

3. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ Α' 107/30.5.97). 

4. Την υπ’ αριθ. 08/ΔΤΑ/4249/1998 απόφασή μας, για 
σύσταση ιδίου Νομικού Προσώπου με την επωνυμία «Κέ¬ 
ντρο Νεότητας - Αθλητισμού» του Δήμου Αρτέμιδος. 

5. Τις υπ’ αριθ. 163/1998 και 212/2001 αποφάσεις του 
Δημοτικού Συμβουλίου Αρτέμιδος, αποφασίζουμε: 

Τροποποιούμε το άρθρο 5 της υπ’ αριθ. 08/Δ.Τ.Α./ 
4249/1998 απόφασής μας, ως προς τα μέλη του Διοικητι¬ 
κού Συμβουλίου, ως εξής: 

Το Διοικητικό Συμβούλιο απαρτίζεται από: 

α) Τον Πρόεδρο του Διοικητικού Συμβουλίου που είναι 
κάθε φορά ο Δήμαρχος ή κάποιο άλλο μέλος αιρετό ή μη, 
που ορίζεται από αυτόν. 

β) Τέσσερις (4) Δημοτικούς Συμβούλους. 

γ) Τέσσερις (4) Δημότες ή κατοίκους με ανάλογη κοινω¬ 
νική δράση ή ειδικές γνώσεις ανάλογα με το σκοπό του 
Νομικού Προσώπου. 

Κατά τα λοιπά εξακολουθεί να ισχύει η υπ’ αριθ. 
08/Δ.Τ.Α./4249/1998 απόφασή μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Αρτέμιδος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, ΙΟΔεκεμβρίου 2001 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Αριθ. 08/Δ.Τ.Α./24768 (4) 

Σύσταση Νομικού Προσώπου στην Κοινότητα Βαρνάβα 
Ν. Αττικής με την επωνυμία «Παιδικός Σταθμός Κοινό¬ 
τητας Βαρνάβα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «ΔΗ¬ 
ΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

2. Τις διατάξεις των παραγράφων 6, 7 και 8 του άρθρου 
9του Ν. 2503/97 (Φ.Ε.Κ. ΑΊ07/30.5.97) «Διοίκηση, οργά¬ 
νωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Τηνυπ’αριθ. 109/2001 απόφαση του Κοινοτικού Συμ¬ 
βουλίου Βαρνάβα, αποφασίζουμε: 

1. Συστήνουμε στην Κοινότητα Βαρνάβα του Νομού Ατ¬ 
τικής Νομικό Πρόσωπο με την επωνυμία: «Παιδικός Σταθ¬ 
μός Κοινότητας Βαρνάβα», το οποίο διέπεται από τις δια¬ 
τάξεις του άρθρου 203του Π.Δ. 410/95 (Δ.Κ.Κ.). 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση, ψυχαγωγία των νηπίων και βρεφών, τα 
οποία δεν μπορούν να έχουν στο οικογενειακό τους περι¬ 
βάλλον την απαραίτητη φροντίδα λόγω απασχόλησης 
των εργαζόμενων γονέων τους ή λόγω άλλων κοινωνικών 
αιτίων και την προπαρασκευή τους για τη φυσική μετάβα¬ 
ση τους από την οικογενειακή ζωή στο περιβάλλον. 

3. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

α) Ακίνητη περιουσία: Κάθε χώρος ή κτίριο που θα πα- 
ραχωρείταισ’ αυτό. 

β) Κινητή περιουσία: Χρεόγραφα κ.τ.λ. 

γ) Αναλώσιμο υλικό. 

4. ΠΟΡΟΙ του ΝΟΜΙΚΟΥ ΠΡΟΣΏΠΟΥ είναι: 

α) Επιχορηγήσεις και κάθε είδους παροχή από το κρά¬ 
τος, την Κοινότητα Βαρνάβα, από οποιοδήποτε άλλο ορ¬ 
γανισμό, νομικό ή φυσικό πρόσωπο, είτε απευθείας προς 
το Νομικό Πρόσωπο, είτε προς την Κοινότητα Βαρνάβα 
για λογαριασμό του. 

β) Κάθε είδους εισφορές, δωρεές, κληρονομιές και κλη¬ 
ροδοσίες μετά από απόφαση αποδοχής του Διοικητικού 
Συμβουλίου. 

γ) Τυχόν συνδρομές και κάθε είδους έσοδα από την 
χρήση των υπηρεσιών του Σταθμού. 

δ) Πρόσοδοι από την περιουσία του και κάθε άλλη νόμι¬ 
μη πρόσοδος. 

5. ΔΙΟΙΚΗΣΗ 

Το Νομικό Πρόσωπο διοικείται από επταμελές Διοικητι¬ 
κό Συμβούλιο, πρόεδρος του οποίου είναι ο εκάστοτε 
πρόεδρος της Κοινότητας Βαρνάβα ή άλλο μέλος αιρετό 
ή μη, που ορίζεται από αυτόν. Μέλη του Διοικητικού Συμ¬ 
βουλίου είναι τρεις κοινοτικοί σύμβουλοι, ένας εκπρόσω¬ 
πος των γονέων των παιδιών που φιλοξενούνται στο Νο¬ 
μικό Πρόσωπο, ένας εκπρόσωπος των εργαζομένων σ’ 
αυτό και ένας δημότης ή κάτοικος που έχει σχετική με το 
αντικείμενο του Νομικού Προσώπου επαγγελματική και 
κοινωνική δράση ή ειδικές γνώσεις. 

Η θητεία των μελών του Διοικητικού Συμβουλίου του 
Νομικού Προσώπου ακολουθεί τη δημοτική περίοδο. 


- Η οργάνωση, η λειτουργία, η διαχείριση καιη εποπτεία 
του Νομικού Προσώπου διέπονται από τις προβλεπόμε- 
νες διατάξεις του Δημοτικού και Κοινοτικού Κώδικα. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του έτους 2001 της 
Κοινότητας Βαρνάβα 3.000.000 δραχμές. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 10 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/Δ.Τ.Α./23774 (5) 

Σύσταση Νομικού Προσώπου στο Δήμο Αχαρνών Ν. Αττι¬ 
κής με την επωνυμία «67η Σχολική Επιτροπή Δήμου 
Αχαρνών» του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
ΙΙΟ/Α') και του άρθρου 203 του Π.Δ. 410/95(ΦΕΚ231/Α'). 

2. Τις διατάξεις των παραγράφων 6,7 και 8 του άρθρου 
9 του Ν. 2503/97 «Διοίκηση, Οργάνωση, Στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/30.5.97). 

3. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την αριθμ. 879/2001 απόφαση του Δημοτικού Συμ¬ 
βουλίου Αχαρνών, αποφασίζουμε: 

1. Συστήνουμε στο Δήμο Αχαρνών του Νομού Αττικής 
Νομικό Πρόσωπο Δημοσίου Δικαίου με την επωνυμία: 
«67η Σχολική Επιτροπή Δήμου Αχαρνών», η οποία περι¬ 
λαμβάνει το 5ο Σ.Ε.Κ. Ανατολικής Αττικής. 

2. Σκοπός του είναι η διαχείριση των πιστώσεων που δια¬ 
τίθενται για την κάλυψη των δαπανών λειτουργίας του 
αντίστοιχου σχολείου, η αμοιβή καθαρίστριας, η εκτέλεση 
έργων για επισκευή και συντήρηση του σχολείου και του 
κάθε είδους εξοπλισμού του κ.τ.λ., όπως αναφέρονται 
αναλυτικά στην παρ. 9 του άρθρου 5 του Ν. 1894/1990. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου που ανέρχεται σε 
4.000.000 δραχμές. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

στ) Περιουσία (που τυχόν αφιερώνεται). 

- Η διοίκηση, η συγκρότηση, η λειτουργία και οι αρμοδιό¬ 
τητες των οργάνων διοίκησης, η οργάνωση και η λειτουρ¬ 
γία, η διαχείριση και η εποπτεία του Νομικού Προσώπου, 
διέπονται από τις προβλεπόμενες διατάξεις του Δημοτικού 
και Κοινοτικού Κώδικα και του άρθρου 5του Ν. 1894/1990. 

- Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο του Διοικητικού Συμ¬ 
βουλίου και όταν αυτός κωλύεται ή απουσιάζει από τον 
Αντιπρόεδρο. 

4. Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου «67η Σχολική Επιτροπή Δήμου Αχαρνών» ύψους 
4.000.000 δραχμών για το τρέχον έτος και 4.000.000 
δραχμές για καθένα από τα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 10 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. οικ. 19593 (6) 

Σύσταση Νομικού Προσώπου στο Δήμο Ελευθερών Ν. 
Καβάλας, με την επωνυμία «Ενιαία Σχολική Επιτροπή 
1ου και 2ου Νηπιαγωγείου Ν. Περάμου», έδρας Δήμου 
Ελευθερών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’ όψη: 

1. Τις διατάξεις: 

α. Του άρθρου 5του Ν. 1894/90 (ΦΕΚ 110/Α/90). 

β. Του άρθρου 203του Π.Δ. 410/95 (ΔΚΚ). 

γ. Της παρ. 10 του άρθρου 6του Ν. 2503/97. 

δ. Των άρθρων 1 και 16του Ν. 2539/97. 

ε. Του Ν. 2690/99 «Κύρωση του Κώδικα Διοικητικής δια¬ 
δικασίας και άλλες διατάξεις». 

2. Την αριθ. 183/2001 απόφαση του Δημοτικού Συμβου¬ 
λίου Δήμου Ελευθερών. 

3. Την αριθ. 13 60/1.4.91 προγενέστερη σχετική από¬ 
φασή μας, (Φ. Ε. Κ411/14.6.91). 

4. Την με αριθ.4308/6.7.2001 (ΦΕΚ 917/Β/2001) απόφα¬ 
ση του Γ ενικού Γ ραμματέα Περιφέρειας με την οποία με¬ 
ταβιβάζεται η εξουσία υπογραφής «Με εντολή Γενικού 
Γ ραμματέα» αποφάσεων στο Διευθυντή. 

5. Ολόκληρο το σχετικό φάκελο, αποφασίζουμε: 

1. Συστήνουμε στο Δήμο Ελευθερών του Νομού Καβά¬ 
λας Νομικό Πρόσωπο με την επωνυμία «Ενιαία Σχολική 
Επιτροπή 1ου και 2ου Νηπιαγωγείου Ν. Περάμου» 

2. Σκοπός του Νομικού Προσώπου είναι: 

α Η διαχείριση των πιστώσεων που διατίθενται για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β .Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 


3. Το νομικό πρόσωπο διοικείται από 5/μελές Διοικητικό 
Συμβούλιο, αποτελούμενο από: 

α Τον εκάστοτε Δήμαρχο ή Δημοτικό Σύμβουλο, ως 
Πρόεδρο. 

β. Ένα δημοτικό σύμβουλο. 

γ .Την εκάστοτε διευθύντρια του 1ου Νηπιαγωγείου, 
δ. Την εκάστοτε διευθύντρια του 2ου Νηπιαγωγείου, 
ε. Έναν εκπρόσωπο του συλλόγου Γονέων και Κηδεμό¬ 
νων, ως μέλη. 

4. Η θητεία του πρώτου διοικητικού συμβουλίου του νο¬ 
μικού προσώπου λήγει με τη λήξη της παρούσας δημοτι¬ 
κής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. Το Δ.Σ. εκλέγει αντιπρόεδρο και γραμματέα. 

5. Πόροι αυτού είναι: 

α. Η ετήσια επιχορήγηση του Δήμου, 
β .Η ετήσια επιχορήγηση του Κράτους, 
γ. Οι κάθε είδους εισφορές, δωρεές, κληρονομιές και 
κληροδοσίες. 

δ. Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ε. Οι πρόσοδοι από την περιουσία του. 

6. Το νομικό πρόσωπο εκπροσωπείται στα Δικαστήρια 
και σε κάθε άλλη Δημόσια Αρχή από τον Πρόεδρο του Δ. 
Σ. και όταν αυτός απουσιάζει ή κωλύεται από τον Αντι¬ 
πρόεδρο. 

7. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του ανωτέ¬ 
ρω Νομικού προσώπου και του Δήμου Ελευθερών. 

8. Από τη δημοσίευση της παρούσας καταργείται η με 
αριθ. 1360/1.4.91 προηγούμενη απόφασή μας. (ΦΕΚ 
410/Β/14.6.91). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 31 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖ. ΤΣΑΚΜΑΚΙΔΗΣ 

-Φ- 

Αριθ. 18048 (7) 

Σύσταση Νομικού Προσώπου στο Δήμο Ελευθερών Ν. 
Καβάλας, με την επωνυμία «Σχολική Επιτροπή Δημοτι¬ 
κού Σχολείου δ.δ. Ν. Περάμου», έδραςΔήμου Ελευθε¬ 
ρών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπ’ όψη: 

1. Τις διατάξεις: 

α. Του άρθρου 5 του Ν. 1894/90 (ΦΕΚ 110/Α/90). 
β. Του άρθρου 203του Π.Δ. 410/95 (ΔΚΚ). 
γ. Της παρ. 10 του άρθρου 6 του Ν. 2503/97. 
δ. Των άρθρων 1 και 16του Ν. 2539/97. 
ε.Του Ν. 2690/99 «Κύρωση του Κώδικα Διοικητικής δια¬ 
δικασίας και άλλες διατάξεις». 

2. Την αριθ. 183/2001 απόφαση του Δημοτικού Συμβου¬ 
λίου Δήμου Ελευθερών. 

3. Την αριθ. 13 60/1.4.91 προγενέστερη σχετική απόφα¬ 
ση μας, (Φ.Ε.Κ411/14.6.91). 

4.. Την με αριθ.4308/6.7.2001 (ΦΕΚ 917/Β/2001) από¬ 
φαση του Γενικού Γραμματέα Περιφέρειας με την οποία 
μεταβιβάζεται η εξουσία υπογραφής «Με εντολή Γ ενικού 
Γ ραμματέα» αποφάσεων στο Διευθυντή. 

5. Ολόκληρο το σχετικό φάκελο, αποφασίζουμε: 

1. Συστήνουμε στο Δήμο Ελευθερώντου Νομού Καβά¬ 
λας Νομικό Πρόσωπο με την επωνυμία «Σχολική Επιτρο¬ 
πή Δημοτικού σχολείου Ν. Περάμου». 

2. Σκοπός του Νομικού Προσώπου είναι: 

α .Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β .Η εκτέλεση μικρών έργων για επισκευή και συντήρη¬ 
ση των διδακτηρίων. 

γ .Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικήςλειτουργίαςτων σχο¬ 
λικών μονάδων. 

3. Το νομικό πρόσωπο διοικείται από 5/μελές Διοικητικό 
Συμβούλιο, αποτελούμενο από: 

α Τον εκάστοτε Δήμαρχο ή Δημοτικό Σύμβουλο, ως 
Πρόεδρο. 

β. Δύο Δημοτικούς Συμβούλους. 

γ Τον εκάστοτε διευθυντή του Δημοτικού Σχολείου. 

δ. Έναν εκπρόσωπο του συλλόγου Γονέων και Κηδεμό¬ 
νων, ως μέλος. 

4. Η θητεία του πρώτου διοικητικού συμβουλίου του νο¬ 
μικού προσώπου λήγει με τη λήξη της παρούσας δημοτι¬ 
κής περιόδου. 

Η θητεία των μελώντου Δ. Σ. ακολουθεί τη δημοτική πε¬ 
ρίοδο. Το Δ.Σ. εκλέγει αντιπρόεδρο και γραμματέα. 

5. Πόροι αυτού είναι: 

α. Η ετήσια επιχορήγηση του Δήμου. 

β .Η ετήσια επιχορήγηση του Κράτους. 

γ. Οι κάθε είδους εισφορές, δωρεές, κληρονομιές και 
κληροδοσίες. 

δ. Οι εισπράξεις από το αντίτιμο των παρεχομένων 
πραγμάτων ή υπηρεσιών. 

ε. Οι πρόσοδοι από την περιουσία του. 

6. Το νομικό πρόσωπο εκπροσωπείται στα Δικαστήρια 
και σε κάθε άλλη Δημόσια Αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντιπρόε¬ 
δρο. 

7. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του ανωτέ¬ 
ρω Νομικού προσώπου και του Δήμου Ελευθερών. 

8. Από την δημοσίευση της παρούσας καταργείται η με 
αριθ. 1360/1.4.91 προηγούμενη απόφασή μας. (ΦΕΚ 
411/Β/91). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖ. ΤΣΑΚΜΑΚΙΔΗΣ 


Αριθ. 12977 (8) 

Συγχώνευση Νομικών Προσώπων του Δήμου Ελίμειας με 
την επωνυμία «Δημοτικοί Παιδικοί Σταθμοί Δήμου Ελί- 
μειας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203 και του Δημοτικού και 
Κοινοτικού Κώδικα(Π.Δ. 410/95). 

3. Την αριθμ.Γ2Β/1405/8.4.1999 Απόφαση του Υφυ¬ 
πουργού Υγείας και Πρόνοιας περί μεταβίβασης των δύο 
παιδικών σταθμών Άνω Κώμης και Κρόκου στο Δήμο Ελί- 
μειας (ΦΈ.Κ487/τ.Β'/99). 

4. Τις αριθμ. 59/99 και 69/99 αποφάσεις του Δημοτικού 
Συμβουλίου Ελίμειας περί προσαρμογής της συστατικής 
πράξης των δύο παιδικών σταθμών Άνω Κώμης και Κρό- 
κου(Φ.Ε.Κ. 1338/τ. Β'/30.6.1999). 

5. Την αριθμ. 134/2001 απόφαση του Δημοτικού Συμ¬ 
βουλίου Ελίμειας περί Συγχώνευσης Νομικών Προσώπων 
του Δήμου Ελίμειας με την επωνυμία «Δημοτικοί Παιδικοί 
Σταθμοί Δήμου Ελίμειας». 

6. Την αριθμ. 4196/20.7.2001 (Φ.Ε.Κ. 988τ.Β'/30.7.2001) 
απόφαση της Γ ενικής Γ ραμματέας Περιφέρειας Δυτικής 
Μακεδονίας με την οποία η αρμοδιότητα αυτή μεταβιβά¬ 
στηκε στον Γενικό Διευθυντή όπως και του δικαιώματος 
να υπογράφει με εντολή Γενικού Γραμματέα, αποφασί¬ 
ζουμε: 

1. Συγχωνεύουμε κατά τις διατάξεις του άρθρου 203 
του Π.Δ. 410/95 και άρθρου 12 του Ν. 2880/2001 τα δύο 
Δημοτικά Νομικά Πρόσωπα με την επωνυμία «Δημοτικός 
Παιδικός Σταθμός Άνω Κώμης» και «Δημοτικός Παιδικός 
Σταθμός Κρόκου» και συστήνουμε Νομικό Πρόσωπο στο 
Δήμο Ελίμειας με την επωνυμία «Δημοτικοί ΠαιδικοίΣταθ- 
μοί Δήμου Ελίμειας». 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, διαπαιδαγώγηση και 
ψυχαγωγία νηπίων και βρεφών των εργαζομένων ή με άλ¬ 
λα κοινωνικά προβλήματα γονέων κατοίκων του Δήμου 
Ελίμειας, καθώς και η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη και προπαρα- 
σκευή τους, για τη φυσική μετάβασή τους από την οικο¬ 
γενειακή ζωή στο σχολικό περιβάλλον. 

3. Περιουσία του Νομικού Προσώπου είναι η κινητή και 
ακίνητη περιουσία των δύο (2) παιδικών σταθμών, καθώς 
και κάθε άλλη κινητή ή ακίνητη περιουσία που τυχόν απο¬ 
κτηθεί ή αφιερωθεί στα νομικά πρόσωπα. 

4. Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Κάθε είδους προσφορές,δωρεές,κληρονομιές, κλη¬ 
ροδοσίες. 

γ) Εισπράξεις από το αντίτιμο υπηρεσίας. 

δ) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η δαπάνη που προκαλείται από την απόφαση αυτή θα 
καλυφθεί από τον προϋπολογισμό του Δήμου Ελίμειας 
και δεν μπορεί να προσδιορισθεί ακριβώς. 

Μετην παρούσα απόφαση καταργούνται οι αριθμ.59/99 
και 69/99 αποφάσεις του Δημοτικού Συμβουλίου Ελίμειας 
περί προσαρμογής της συστατικής πράξης των δύο παι¬ 
δικών σταθμών Άνω Κώμης και Κρόκου(Φ.Ε.Κ. 1338/τ.Β'/ 
30.6.1999). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 3 Ιανουάριου 2002 

Με εντολή Γενικής Γραμματέως Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην τροποποίηση του Οργανισμού Ν.Α. Πρέβεζας, 
που δημοσιεύθηκε στο ΦΕΚ 1734/28.12.2001/τ.Β' γίνο¬ 
νται οι παρακάτω διορθώσεις: 

1. Όπου στην Τροποποίηση του Οργανισμού αναφέρε¬ 


ται ο κλάδος ΠΕ Υγειονολόγων διορθώνεται στο σωστό 
ΠΕ Ιατρών Δημόσιας Υγείας ΕΣΥ. Δηλαδή: 

α) Άρθρο 24 παρ. 11 διορθώνεται ως κατωτέρω: 

Δ/νση Υγείας Πρόνοιας: ΠΕ Ιατρών Δημόσιας Υγείας 
ΕΣΥ ή ΠΕ Ιατρών και σε περίπτωση έλλειψης ΠΕ Διοικη¬ 
τικού. 

Τμήμα Υγείας: ΠΕ Ιατρών Δημόσιας Υγείας ΕΣΥ ή ΠΕ Ια¬ 
τρών και σε περίπτωση έλλειψης ΠΕ Νοσηλευτικής ή ΠΕ 
Διοικητικός και σε περίπτωση έλλειψης αυτών ΤΕ Επαγ¬ 
γελμάτων Υγείας (όλων των κλάδων) ή ΤΕ Διοικητικός - 
Λογιστικός. 

Τα λοιπά της παραγράφου παραμένουν ως έχουν. 

β) Στο παράρτημα σύνθεσης, ο κλάδος ΠΕ Υγειονολό- 
γων διορθώνεται στο σωστό: 

ΠΕ Ιατρών Δημόσιας Υγείας ΕΣΥ. 

2. Στο παράρτημα σύνθεσης, στο προσωπικό Ι.Δ.Α.Χ., 
ειδικότητας Εργατών, διόρθωση: θέσεις 2, αντί του λά¬ 
θους 1. 

(Απάτην Ν.Α. Πρέβεζας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




